Inspectoratul pentru Situaţii de Urgenţă Prahova a emis, marţi după-amiază, un mesaj RO-ALERT pentru a semnala prezenţa unui urs în oraşul Azuga, potrivit Agerpres.
Animalul a fost văzut în zona Spitalului de Ortopedie din staţiune, precizează Inspectoratul pentru Situaţii de Urgenţă.
Cetăţenii sunt sfătuiţi să nu se apropie de urs, să nu îl fotografieze şi să nu îl hrănească.
La faţa locului s-a deplasat un echipaj SMURD, precizează sursa citată.
Amintim că, anul trecut, Mănăstirea Arnota din Parcul Național Buila – Vânturarița, pe care turiștii o compară deseori cu Meteorele Greciei datorită poziționării sale pe un munte din Carpații Meridionali, a redevenit ținta atacurilor urșilor.
Anterior, un alt așezământ din comuna Costești – Vâlcea, de la poalele Masivului Arnota, a fost devastat de un urs.